19. mai byrjar eitt nýtt umfar av hungursleikum Hesa ferð fara vit aftur í tíð og hoyra søguna um Coriolanus Snow, sum er forseti í Panem, tá røðin um Katniss gongur fyri seg. Ríman um sangfuglar og slangur er fyrsta bókin í nýggjum tríverki um Coriolanus. Fyrra røðin um hungursleikirnar gjørdist sera væl umtókt ímillum ungar lesarar í Føroyum. Og nú sleppa lesararnir aftur til Panem á føroyskum saman við restini av heiminum tann 19. mai. Bergur Rasmussen hevur, eins og undanfarnu røðina, týtt hesa bókina til føroyskt. Brellbiti um bókina: Tað er morgunin, tá ið heystingin skal vera, sum skal seta tíggjundu hungursleikirnar í gongd. Hann hevur fingið ta eyðmýkjandi uppgávuna at verða vegleiðari hjá einum gentubøtara úr Sýslu 12, teirri vánaligastu sýsluni av øllum. Lagnur teirra eru nú fullkomiliga samantvinnaðar–øll val, sum Coriolanus tekur, kunnu leiða til heiður ella vanlagnu, sigur ella undirgang. Inni á valinum fer at vera ein bardagi um lív ella deyða. Uttan fyri valin byrjar Coriolanus at kenna seg drignan at sínum bøtara… og noyðist at umhugsa, um hann skal fylgja reglunum ella gera alt fyri at yvirliva uttan mun til avleiðingarnar. Ung í Bókaklubbanum hjá Bókadeildini fáa bókina, og hon verður til sølu í bókhandlunum kring landið 19. mai.